open-index/open-wikipedia-markdown huggingface dataset:
Ημέρα Αμφιθαλών Αδελφιών

μικρογραφία|Αμφιθαλή αδέλφια
**Ημέρα Αμφιθαλών Αδελφιών** ()

Η ημέρα αυτή έχει αναγνωριστεί εορτάζεται στις **10 Απριλίου** σε κάποιες πολιτείες των Η.Π.Α., τιμώντας έτσι την αδελφική - οικογενειακή σχέση και δεσμούς ζωής που συνήθως διαρκούν από τη γέννηση μέχρι τον θάνατο.
Ίσως είναι η μεγαλύτερη σχέση ζωής ενός ατόμου που είθισται να κρατάει πολύ περισσότερο από ό,τι η σχέση της μητέρας και του πατέρα.
Σε αντίθεση με την Ημέρα της Μητέρας και τη Γιορτή του Πατέρα, η ημέρα αυτή δεν έχει αναγνωριστεί επίσημα κάτι που το Ίδρυμα των Αμφιθαλών Αδελφιών (Siblings Day Foundation) προσπαθεί να αλλάξει και να την επισημοποίηση. 
Από το 1998 μέχρι τώρα 49 πολιτείες εκ των 50 έχουν αναγνωρίσει και γιορτάζουν επίσημα την ήμερα αυτή. 

Αν και ξεκίνησε από την αμερικανική ήπειρο έχει επεκταθεί παγκοσμίως και γιορτάζεται στην Ινδία και την Αυστραλία.

## Ιστορία
Η ιδέα αυτή ξεκίνησε από την Κλόντια Εβάρτ (Claudia Evart) εις μνήμη του αδελφού και αδελφή της που έφυγαν νωρίς από τη ζωή. Ο οργανισμός αυτός συστάθηκε το 1997 και ως Μ.Κ.Ο. το 1999.

## Εορτασμός
Στις Ηνωμένες Πολιτείες, το 79% όλων των παιδιών έχουν αδέλφια.

**Στην Ελλάδα είναι άγνωστος ο εορτασμός της γιορτής αυτής.** 

Η ημέρα αυτή είναι αφιερωμένη στον εορτασμό των αδελφικών σχέσεων.

## Δείτε επίσης
* Raksha Bandhan, Ινδικό Φεστιβάλ, a.k.a. Rakhri

## Υποσημειώσεις


## Παραπομπές


## Εξωτερικοί Σύνδεσμοι
* Siblings Day Foundation
* Fox News Video on Siblings Day

Κατηγορία:Έθιμα
Λούκας φαν Ούντεν

Ο **Λούκας φαν Ούντεν** (φλαμανδικά: *Lucas van Uden*, 18 Οκτωβρίου 1595 - 4 Νοεμβρίου 1672) ήταν κορυφαίος Φλαμανδός ζωγράφος - τοπιογράφος, σχεδιαστής και χαράκτης της τεχνοτροπίας μπαρόκ, ο οποίος δραστηριοποιήθηκε στην Αμβέρσα.

## Βιογραφία
Ο Λούκας φαν Ούντεν γεννήθηκε στην Αμβέρσα, όπου έγινε μέλος στη Συντεχνία του Αγίου Λουκά το 1626-27. Πιθανότατα ήταν μαθητής του πατέρα του. Στις 14 Φεβρουαρίου 1627 νυμφεύτηκε την Άννα φαν Βούλπουτ (Anna van Woelput). Δραστηριοποιήθηκε στην Αμβέρσα για το μεγαλύτερο μέρος της ζωής του, εκτός από μια περίοδο περί το 1649, οπότε καταγράφεται ότι δεν ζούσε πλέον στην πόλη.

Ήταν δάσκαλος των Γιαν Μπάπτιστ Μποννεκρόι, Φίλιπς Αουγκουστάιν Ίμμενρετ και Χίλλις Νέυτς.

Απεβίωσε στην Αμβέρσα το 1672.

## Έργο
Ο φαν Ούντεν ήταν κατά κύριο λόγο ζωγράφος τοπίων. Αν και ποτέ δεν ανήκε στο εργαστήριο του Πέτερ Πάουλ Ρούμπενς, τα έργα του εν μέρει οφείλονται σε αυτόν. Ο φαν Ούντεν δημιούργησε αντίγραφα των έργων του Ρούμπενς σε ορισμένες περιπτώσεις. Η τεχνική του, με την προσοχή στη λεπτομέρεια, ειδικά στα μικρού μεγέθους έργα, και η αναζήτησή του για διακοσμητικά στοιχεία στα έργα μεγάλου μεγέθους τον τοποθετούν στην ίδια παράδοση με τους Γιαν Μπρίγκελ τον πρεσβύτερο και τον Γιόος ντε Μόμπερ. Στα γενικά του χαρακτηριστικά εντάσσονται η διαφόρων αποχρώσεων του πράσινου θέα που διακόπτεται από λεπτά δένδρα και πληθυσμώνεται από μικρές μορφές βοσκών ή χωρικών. Πολλές από τις μορφές στα έργα του είναι ζωγραφισμένες από τον Ντάβιντ Τένιερς τον νεότερο ή είναι αντιγραμμένες από έργα του Τένιερς ή του Ρούμπενς.

Ο φαν Ούντεν συχνά συσχετίζεται με τον συνάδελφό του τοπιογραφο Γιαν Βίλντενς αλλά, αντίθετα από αυτόν, δεν υπάρχει μαρτυρία ότι ζωγράφισε ποτέ τοπία για λογαριασμό του Ρούμπενς. Ο Ρούμπενς, επίσης, ποτέ δεν προσέθεσε "σταφάζ" (πληθύσμωση) σε τοπία του φαν Ούντεν.

Ο Λούκας φαν Ούντεν φιλοτέχνησε επίσης πολλά χαρακτικά, μερικά από τα οποία αποτελούν τμήμα της συλλογής του Ρέικσμουζεουμ  και του Βρετανικού Μουσείου.  Some of his designs were also etched by his pupil Philips Augustijn Immenraet.

## Φωτοθήκη

File:Lucas van Uden Extensive Landscape 01.jpg|Ευρύ τοπίο
File:Lucas van Uden - Winter Landscape with Hunters - WGA23251.jpg|Χειμερινό τοπίο με κυνηγούς
File:Uden Wooded Dune Landscape.jpg|Δασωμένοι αμμόλοφοι
File:Lucas van Uden Panoramic River Landscape 01.jpg|Πανοραμικό τοπίο ποταμού
File:Lucas van Uden-Fenaison.jpg|Τοπίο με τον θερισμό

## Δείτε επίσης
* Κατάλογος Φλαμανδών ζωγράφων

## Παραπομπές


## Περαιτέρω ανάγνωση
* Hans Vlieghe (1998). *[http://books.google.com/books?id=AS_NXFoY0M4C&printsec=frontcover&source=gbs_ge_summary_r&cad=0#v=onepage&q&f=false Flemish art and architecture, 1585-1700]*. Pelican history of art. New Haven: Yale University Press. ISBN 0-300-07038-1

Κατηγορία:Φλαμανδοί ζωγράφοι
Mad Butcher

***Mad Butcher*** είναι ο τίτλος του δεύτερου ΕΡ του γερμανικού thrash metal συγκροτήματος Destruction, το οποίο κυκλοφόρησε στις 25 Ιουλίου του 1987 μέσω της δισκογραφικής εταιρείας "Steamhammer".

Τα τέσσερα κομμάτια του ΕΡ ηχογραφήθηκαν τον Δεκέμβριο του 1986 στο Karo Studio του Μύνστερ με παραγωγό τον Κάλε Τραπ. Εκτός από τις τρεις συνθέσεις του συγκροτήματος, συμπεριλήφθηκε η διασκευή στο "*The Damned*" των Plasmatics, όπου υπήρξε αλλαγή στο ύφος του από punk στην αρχική του μορφή σε heavy metal. Το "*Reject Emotions*", ήταν το πρώτο νέο κομμάτι του συγκροτήματος μετά την αλλαγή της σύνθεσης του.

Οι κριτικές για το ΕΡ υπήρξαν θετικές, με το "Metal Archives" να το βαθμολογεί με 80%, το "Metal Storm" με 8,3 / 10 και το "Metal Crypt" με 3,9 / 5.

Το ΕΡ δεν επανεκδόθηκε σε μορφή CD, αλλά συμπεριλήφθηκε σε εκδόσεις με τα πρώτα άλμπουμ των Destruction ή ακόμη και με το "*[[Sentence of Death]]*".

## Τραγούδια του δίσκου

## Τα μέλη των Destruction
Οι μουσικοί οι οποίοι ηχογράφησαν το "*Mad Butcher*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Χάρι Γουίλκενς** - κιθάρα
* **Όλι Κάιζερ** - τύμπανα

## Παραπομπές


## Πηγές
* Destruction - Mad Butcher (Vinyl) at Discogs
* Destruction - Mad Butcher (EP) - Metal Storm
* Destruction - Mad Butcher - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1987
Mortal Way of Live

***Mortal Way of Live*** είναι ο τίτλος ζωντανά ηχογραφημένου άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Οκτώβριο του 1988 μέσω της δισκογραφικής εταιρείας "SPV/Steamhammer".

Η ηχογράφηση του άλμπουμ πραγματοποιήθηκε κατά την περιοδεία "Sodomania", τον Απρίλιο και τον Μάιο του 1988. Το αρχικό εξώφυλλο του λογοκρίθηκε και οι εκδόσεις CD είχαν ένα μαύρο εξώφυλλο με έναν λευκό κύκλο στην μέση, στον οποίο αναγράφονταν το λογότυπο των Sodom, ο τίτλος του δίσκου και η αναφορά στο μπόνους κομμάτι, το οποίο στις συγκεκριμένες εκδόσεις ήταν το "*Conjuration*".

Επίσης, κυκλοφόρησε ένα βίντεο με τον ίδιο τίτλο, το οποίο περιελάμβανε την συναυλία του συγκροτήματος στο Μπράουνσβαϊγκ στις 28 Μαΐου 1988.

## Τραγούδια του δίσκου

## Τα μέλη των Sodom
Οι μουσικοί οι οποίοι ηχογράφησαν το "*Mortal Way of Live*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Frank Blackfire** - κιθάρα
* **[[Κρίστιαν "Witchhunter" Ντούντεκ|Chris Witchhunter]]** - τύμπανα

## Παραπομπές


## Πηγές
* Mortal Way of Live - SODOM WEB SQUAD
* Sodom - Mortal Way of Live | Sputnikmusic
* Sodom - Mortal Way of Live - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1988
Μίκα Χάκινεν

Ο **Μίκα Πάουλι Χάκινεν** (Βάντι Φινλανδίας, 28 Σεπτεμβρίου 1968) γνωστός ως **Μίκα Χάκινεν**, είναι Φινλανδός πρώην οδηγός αγώνων. Απ' το 1991 μέχρι το 2001 συμμετείχε στη Φόρμουλα 1.

Με το παρατσούκλι "ο Ιπτάμενος Φινλανδός", ο Χάκινεν κέρδισε δύο φορές τον τίτλο του Παγκόσμιου Πρωταθλητή Οδηγών της Φόρμουλα 1, το 1998 και το 1999 με τη ομάδα της Μακλάρεν. Συμμετείχε σε 165 Γκραν Πρι, συμπεριλαμβανομένων 20 νικών, 26 pole positions και 51 φορές ανέβηκε στο βάθρο  σε 11 σεζόν του πρωταθλήματος.

Αφού κέρδισε διάφορους τίτλους στις χαμηλότερες κατηγορίες, έκανε το ντεμπούτο του στην Φόρμουλα 1 το 1991 με την ομάδα της Lotus, με την οποία αγωνίστηκε τα πρώτα χρόνια. Το όνομά του συνδέεται κυρίως με τη Μακλάρεν, για την οποία αγωνίστηκε από το 1993 έως το 2001. Είναι ο μόνος οδηγός της Φόρμουλα 1, μαζί με τον Ντέιμον Χιλ, που πέτυχε τις πρώτες τρεις νίκες στην καριέρα του σε τρία συνεχόμενα Γκραν Πρι.

Γρήγορος και συνεπής οδηγός, τόσο που πήρε βαθμούς σε περισσότερους από τους μισούς αγώνες στους οποίους συμμετείχε,στα τέλη της δεκαετίας του '90 έγινε γνωστός για την αγωνιστική του αντιπαλότητα με τον Γερμανό οδηγό της Φεράρι Μίχαελ Σουμάχερ στην κατάκτηση του παγκόσμιου τίτλου. Ο ίδιος ο Σουμάχερ έχει επανειλημμένα δηλώσει ότι ο Χάκινεν ήταν ο αντίπαλος που σεβόταν περισσότερο κατά τη διάρκεια της καριέρας του στη Φόρμουλα 1.

## Βιογραφία
Γεννήθηκε στο Βάντι της Φινλανδίας. Ο πατέρας του Χάρι Χάκινεν ήταν ραδιοφωνικός παραγωγός και περιστασιακά εργαζόταν ως οδηγός ταξί και η μητέρα του Αλία ήταν γραμματέας. Έχει και μια αδερφή, τη Νίνα, η οποία μέχρι το 1998 διατηρούσε μια λέσχη οπαδών για τον αδερφό της. Το σπίτι της οικογένειας Χάκινεν βρισκόταν στην ίδια οδό με το σπίτι της οικογένειας του Μίκα Σάλο με τον οποίο από μικρός είναι πολύ φίλος. Στο Γκραν Πρι της Αυστραλίας του 1995, τραυματίστηκε και μεταφέρθηκε στο νοσοκομείο, 
όπου ευτυχώς οι γιατροί τον έσωσαν. Το 1998 και το 1999 κατέκτησε το Παγκόσμιο Πρωτάθλημα της Φόρμουλα 1.

## Παραπομπές


## Εξωτερικοί σύνδεσμοι
* 
*

Κατηγορία:Φινλανδοί οδηγοί Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Άγρια Μεραρχία

Η **Αυτόχθων Έφιππη Μεραρχία Καυκάσου** (Ρωσικά:Кавказская туземная конная дивизия), ή **Άγρια Μεραρχία** (Ρωσικά: Дикая дивизия) ήταν μεραρχία ιππικού του Αυτοκρατορικού Ρωσικού Στρατού, που σχηματίστηκε το 1914. Αποτελείτο από εθελοντές από την Τσετσενία, Ινγκουσετία, Καρατσάι, Κιρκασία, Καμπάρντα, Αζερμπαϊτζάν, Νταγκεστάν και κάποιους από Οσετία, Αρμενία, Γεωργία, Αμπχαζία, Αντιάρα. Πήρε μέρος στον Α΄ Παγκόσμιο Πόλεμο, διοικούμενη από Ρώσο στρατηγό, τον Μέγα Δούκα Μιχαήλ Αλεξανδρόβιτς Ροναμόφ, αδελφό του Τσάρου Νικολάου Β΄. 

Κατά την Ρωσική Επανάσταση του 1917 η Άγρια Μεραρχία παρέμεινε πιστή στη Ρωσική Προσωρινή Κυβέρνηση. Η μεραρχία διαλύθηκε το 1918.

## Το πραξικόπημα Κορνίλοφ
Με διαταγή του Στρατηγού Αλεξάντρ Κρίμοφ, διοικητής του 3ου Σώματος Ιππικού, ο διοικητής της μεραρχίας Στρατηγός Ντμίτρι Μπαγκράτιον και οι αξιωματικοί του αντέδρασαν στην υποτιθέμενη εξέγερση από Γερμανούς πράκτορες στην Πετρούπολη με μετεγκατάσταση από το μέτωπο του πολέμου στην Πετρούπολη κατά την διάρκεια του πραξικοπήματος Κορνίλοφ. Ωστόσο, οι Μουσουλμάνοι εκπρόσωποι του Σοβιέτ της Πετρούπολης, εικονικά μέλη της Ρωσικής Συντακτικής Συνέλευσης, έφθασαν στην Μεραρχία κατευθείαν από την πρωτεύουσα και όχι μόνο διέλυσαν τις φήμες για εξέγερση, αλλά απόδειξαν με έγγραφα ότι ο ίδιος ο Στρατηγός Κορνίλοφ ήταν ένας στασιαστής που οδηγεί τα στρατεύματά του κατά της κυβέρνησης.

Ανάμεσα σε αυτούς τους αντιπροσώπους ήταν κάποιοι γνωστοί Μουσουλμάνοι, όπως ο εγγονός του Ιμάμ Σαμίλ. Γι’ αυτό τον λόγο δεν συνελήφθησαν, μια απόφαση που ήταν ενάντια στις επιθυμίες των αξιωματικών του Κρίμοβ. Μια τέτοια σύλληψη θα ήταν παραβίαση των εθίμων φιλοξενίας της Τσετσενίας και του Νταγκεστάν. Αδυνατώντας να εκτελέσει την διαταγή, ο διοικητής της μεραρχίας Κρίμοβ αυτοκτόνησε.

## Παραπομπές


Κατηγορία:Ιστορία της Ρωσίας
December's Children (And Everybody's)

Το **December's Children (And Everybody's)** είναι είναι το πέμπτο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 4 Δεκεμβρίου του 1965 μέσω της δισκογραφικής εταιρείας "London", αποκλειστικά στην Βόρεια Αμερική..

Η συγκεκριμένη κυκλοφορία γνώρισε μεγάλη επιτυχία στις Ηνωμένες Πολιτείες, ανεβαίνοντας στην τέταρτη θέση του Billboard, για να βραβευθεί ως χρυσός δίσκος. Στο άλμπουμ συμπεριλήφθηκε το κομμάτι "*Get off of My Cloud*", του οποίου το σινγκλ σκαρφάλωσε στην κορυφή των τσαρτ και στις δύο πλευρές του Ατλαντικού, ενώ το "*As Tears Go By*" τους έδωσε άλλη μία Top-10 επιτυχία.

Ο τίτλος του δίσκου ήταν ιδέα του μάνατζερ και παραγωγού του συγκροτήματος, Άντριου Λουγκ Όλνταμ, ο οποίος θεώρησε ότι ήταν ποιητική φράση.

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, ο Mark Prindle με 8 / 10 και το "Sputnik Music" με μέσο όρο βαθμολογιών 3,6 / 5.

## Λίστα Τραγουδιών

## Θέσεις τσαρτ

## Βραβεία
***December's Children (And Everybody's)*** *(άλμπουμ)*
* Ηνωμένες Πολιτείες (*RIAA Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*December's Children (And Everybody's)*" ήταν οι εξής:
* **[[Μικ Τζάγκερ]]** - φωνητικά, φυσαρμόνικα, κρουστά
* **[[Κιθ Ρίτσαρντς]]** - κιθάρα, φωνητικά
* **[[Μπράιαν Τζόουνς]]** - κιθάρα, φωνητικά, πλήκτρα, φυσαρμόνικα, πιάνο
* **[[Μπιλ Γουάιμαν]]** - μπάσο, φωνητικά
* **[[Τσάρλι Γουάτς]]** - τύμπανα, κρουστά

;*Γκεστ συμμετοχές*
* **Ιαν Στιούαρτ** - πιάνο, πλήκτρα
* **Τζακ Νίτσε** - πλήκτρα, κρουστά
* **Μάικ Λίντερ** - ενορχήστρωση

## Παραπομπές


## Πηγές
* December's Children (And Everybody's) - The Rolling Stones | Songs, Reviews, Credits | AllMusic
* 50 Years Ago: The Rolling Stones Toss Off ‘December’s Children (And Everybody’s)’ for U.S. Fans
* December's Children (And Everybody's) | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1965
Οργάνωση Μάχης Εσέρων

Η **Οργάνωση Μάχης** ήταν ο τρομοκρατικός κλάδος μέσα στο Σοσιαλ-Επαναστατικό Κόμμα της Ρωσίας. Ήταν μια τρομοκρατική υπο-ομάδα που είχε αυτονομία υπό το Κόμμα. Στις αναμνήσεις του, το μέλος της ομάδας Μπόρις Σαβινκόφ αποκάλεσε την ομάδα «Ταξιαρχία Τρομοκράτη». (Αυτή την διατύπωση χρησιμοποίησε στα απομνημονεύματά του ο Ουιτάκερ Τσάμπερς, ένας Αμερικανός κατάσκοπος των Σοβιετικών).
 
## Ιστορικό
Το 1902 ο Γκριγκόρι Γκερσούνι ίδρυσε και καθοδήγησε την ομάδα.

Το 1904, ο Γκερσούνι συνελήφθη, και ο Έβνο Άζεφ τον διαδέχτηκε, με τον Μπόρις Σαβινκόφ σαν βοηθό του. Ο Άζεφ, ένας διπλός πράκτορας στην υπηρεσία της Τσαρικής μυστικής αστυνομίας Οχράνα, άλλαξε τον τρόπο επίθεσης από πυροβόλα όπλα σε δυναμίτη. Στην μέση περίοδό της (1903-1906) τα μέλη της ταξιαρχίας περιλάμβαναν περισσότερες από μια ντουζίνα γυναίκες και πάνω από τέσσερις ντουζίνες άνδρες – κάποιοι ευγενείς, επίτιμοι πολίτες, ιερείς και έμποροι. Οι περισσότεροι ήταν 20-30 ετών. 19 Εβραίοι και δύο Πολωνοί. Το 1908, ο Σαβινκόφ διαδέχτηκε τον Άζεφ, αλλά η ομάδα διαλύθηκε λίγο αργότερα.

## Μέλη
*Γκριγκόρι Γκερσούνι
*Έβνο Άζεφ
*Μπόρις Σαβινκόφ
*Μιχαήλ Μελινκόφ
*Στεπάν Μπαλμασόφ
*Τόμας Κατσούρα
*Ιγκόρ Σαζονόφ
*Ιβάν Καλγιάγεφ
*Σικόρσκι
*Μπορισάνκσι
*Ντουλεμπόφ
*Σβέιτσερ
*Καρλ Τράουμπεργκ

## Απόπειρες δολοφονίας
### Δολοφονίες
*1902: Ντίμτρι Σιπγιάγκιν
*1904: Βιατσεσλάβ φον Πλέβε
*1905:
**Μέγας Δουξ Σεργκέι Αλεξανδρόβιτς της Ρωσίας
**Νίκολας Μπογκδάνοβιτς (κυβερνήτης της Ούφα)
*1906: Βλαντιμίρ φον ντερ Λάουνιτζ

### Αποτυχημένες απόπειρες
*Νίκολας Κλέιγκελς
*Φεντόρ Ντουμπάσοφ
*Ιβάν Μιχαήλοβιτς Ομπολένσκι

## Εξωτερικές πηγές
*
*Albert Camus, The Just Assassins / Les Justes (Paris: Gallimard 1950). Στα ελληνικά: Αλμπέρ Καμύ, Οι Δίκαιοι, Ελεύθερος Τύπος 1999.

## Παραπομπές


Κατηγορία:Τρομοκρατία στη Ρωσία
Κατηγορία:Εσέροι
Σπυρίδων Κριεζώτης

Ο **Σπυρίδων Κριεζώτης** (1873 - Απρίλιος 1948) ήταν Έλληνας πολιτικός και κτηματίας.

## Βιογραφία
Ήταν γιος του πολιτικού Δημητρίου Κριεζώτη και της Καλλιόπης Τζαβέλλα. Από την πλευρά του πατέρα του ήταν εγγονός του οπλαρχηγού Νικολάου Κριεζώτη ενώ από την πλευρά της μητέρας του καταγόταν από την οικογένεια Τζαβέλλα και ήταν εγγονός του Κίτσου Τζαβέλλα. Σπούδασε νομικά στο Πανεπιστήμιο Αθηνών αλλά ασχολήθηκε  με την διαχείριση και εκμετάλλευση του οικογενειακού κτήματος στην Τριάδα Εύβοιας, όπου και κατασκεύασε πολυτελή πύργο. 

Ασχολήθηκε με την πολιτική εκλεγόμενος βουλευτής Χαλκίδος στις εκλογές του 1905, του 1906 και βουλευτής Χαλκίδος στις εκλογές του 1910. 

Απεβίωσε το 1948 και κηδεύτηκε την 1η Μαΐου. Ήταν παντρεμένος με την Μαίρη Καραβοπούλου και είχαν αποκτήσει τέσσερα παιδιά: την Καίτυ, την Φιγέτα, σύζυγο Πνευματικού, τον Αλέξανδρο και τον Νικόλαο (Άρχοντα), κληρονόμο του οικογενειακού κτήματος.

## Παραπομπές


Κατηγορία:Βουλευτές Χαλκίδας
Αθανάσιος Ξόδιλος

Ο **Αθανάσιος Ξόδιλος** (Βυτίνα Γορτυνίας, 1780 - Κισνόβιο Βεσσαραβίας, μετά το 1846) ήταν Έλληνας έμπορος, φιλικός και απομνημονευματογράφος.

## Βιογραφικά στοιχεία
Ο Αθανάσιος Ξόδιλος γεννήθηκε στη Βυτίνα γύρω στα 1780. Το 1814 εγκαταστάθηκε στη Βεσσαραβία, ανέπτυξε επιτυχημένη εμπορική δραστηριότητα και υπήρξε μέλος της Εν Αθήναις Εταιρείας των φιλομούσων από το 1817.

Το 1820 μυήθηκε στη Φιλική Εταιρεία από τον Δημήτριο Καλαματιανό, έφθασε στον ανώτερο βαθμό του ιερέα και αναδείχθηκε σ' ένα από τα σημαντικότερα στελέχη της. Έκτοτε, συμμετείχε ενεργά στην Επανάσταση του '21, στηρίζοντας οικονομικά τον Αλέξανδρο Υψηλάντη και στρατολογώντας άνδρες για την επανάσταση στις Παραδουνάβιες ηγεμονίες. Πολύ λίγα είναι γνωστά για τη ζωή του μετά το 1821, εκτός του βιβλίου του "Πρόοδος της Εταιρείας των Φιλικών εν τη επαναστάσει", το οποίο αναφέρεται στα γεγονότα της Βεσσαραβίας και της Μολδαβίας κατά την έναρξη της Επανάστασης του '21 και περιέχει σημαντικό υλικό για το κίνημα του Υψηλάντη και τη Φιλική Εταιρεία. Υπάρχει ακόμα, μέρος της της αλληλογραφίας του, κυρίως με τον Εμμανουήλ Ξάνθο, ο οποίος τον αναφέρει:

## Παραπομπές


## Βιβλιογραφία
**’Αθανασίου Ξοδίλου: Ή Εταιρεία τών Φιλικών καί τά πρώτα συμβάντα τοϋ 1821*, ’Ανέκδοτα άπομνημονεύματα, προκηρύξεις, γράμματα κ.ά. κείμενα. Έκδοση Λ. I. Βρανούση καί Ν. Καμαριανοϋ, Άθήναι 1964.

## Δείτε επίσης
* Η Ακαδημία Αθηνών για το βιβλίο του Αθανασίου Ξόδιλου
* Ξένη βιβλιογραφική αναφορά

Κατηγορία:Έλληνες μέλη της Φιλικής Εταιρείας
Γκριγκόρι Γκερσούνι

Ο **Γκριγκόρι Αντρέγιεβιτς Γκερσούνι** (, 29 Σεπτεμβρίου [17 Σεπτεμβρίου] 1870 – 29 Μαρτίου [16 Μαρτίου] ήταν Ρώσος επαναστάτης και ένας από τους ιδρυτές του Σοσιαλ-Επαναστατικού Κόμματος. 

## Τα πρώτα χρόνια
Ο Γκερσούνι γεννήθηκε στο Κάουνας της Ρωσικής Αυτοκρατορίας, από μικροαστική οικογένεια Λιθουανών Εβραίων. Στην ηλικία των τριών η οικογένειά του μετακόμισε στο Σιαουλιάι. Στα δεκαπέντε, ο θείος του τον πήρε σαν μαθητευόμενο φαρμακοποιό και ο Γκερσούνι ταξίδεψε σε όλη τη Ρωσία, περιλαμβανομένων περιοχών έξω από την Περιοχή Εγκατάστασης των Εβραίων (Πάλε). Το 1895 άρχισε σπουδές φαρμακευτικής στο Πανεπιστήμιο του Κιέβου και ενεπλάκη σε δραστηριότητες των φοιτητών, για τις οποίες σύντομα συνελήφθη. Μετά την αποφοίτησή του το 1897, άνοιξε το δικό του χημικό-βακτηριολογικό εργαστήριο στο Μινσκ.

Το 1898, οι γονείς του δολοφονήθηκαν σε πογκρόμ. 

## Επαναστατική ζωή
Ο Γκερσούνι ήταν σοσιαλιστής και ιδρυτικό μέλος του Κόμματος Εργατών για την Πολιτική Ελευθερία της Ρωσίας. Αυτό οδήγησε στη σύλληψή του το 1900 από την Οχράνα (μυστική αστυνομία). Μετά την απελευθέρωσή του συνδέθηκε με τους συνεργάτες του επαναστάτες, συμπεριλαμβανο-μένων των Κατερίνα Μπρεσκόφσκι, Βίκτορ Τσερνόφ, Αλέξανδρο Κερένσκι και Έβνο Άζεφ για να ιδρύ-σουν το Σοσιαλ-Επαναστατικό Κόμμα το 1901. Ο Γκερσούνι ίδρυσε επίσης την Οργάνωση Μάχης των Εσέρων το 1902, η οποία σχεδίασε και εκτέλεσε τη δολοφονία του Ντμίτρι Σιπιάγκιν, του Υπουργού Εσωτερικών, τον Απρίλιο του 1902 και του Ν.Μ. Μπογκντάνοβιτς, του Κυβερνήτη της Ούφα, τον Μάιο του 1903. Απέτυχαν να δολοφονήσουν τον Πρίγκιπα Ιβάν Μιχαήλοβιτς Ομπολένσκι, τον Κυβερνήτη του Χάρκοβου, τον Ιούλιο του 1902. 

Ο Γκερσούνι δεν γνώριζε ότι ο Έβνο Άζεφ, ο βοηθός του, δούλευε σαν πράκτορας της Οχράνα. Τον Μάιο του 1903, ο Γκερσούνι συνελήφθη στο Κίεβο. Τον Φεβρουάριο 1904, ο Γκερσούνι δικάστηκε από στρατοδικείο στην Αγία Πετρούπολη και καταδικάστηκε σε θάνατο, που αργότερα μειώθηκε σε ισόβια κάθειρξη σε στρατόπεδο εργασίας από τον Τσάρο Νικόλαο Β΄ της Ρωσίας. Το 1906, κρύφτηκε σε ένα βαρέλι λάχανο τουρσί και δραπέτευσε από τη φυλακή Ακατούι Κατόργκα στην Κίνα. 

Από την Κίνα ταξίδεψε στην Ιαπωνία και τις Ηνωμένες Πολιτείες, κάνοντας ομιλίες από το Σαν Φρανσίσκο έως τη Νέα Υόρκη για τη στήριξη των σοσιαλ-επαναστατικών σκοπών. Στο Σικάγο γνωρίστηκε με την Τζέιν Άνταμς. Επέστρεψε στην Ευρώπη τον Φεβρουάριο του 1907 έγκαιρα για το Δεύτερο Έκτακτο Συνέδριο του Σοσιαλ-Επαναστατικού Κόμματος. Εκεί συνέχισε να υποστηρίζει μια εκστρατεία τρόμου για την ανατροπή της τσαρικής απολυταρχίας στη Ρωσία. Ο Γκερσούνι υπερα-σπίστηκε σθεναρά τον Άζεφ κατά των ισχυρισμών ότι είναι προδότης. Σύντομα, όμως, πέθανε στη Ζυρίχη από φυματίωση.

## Παραπομπές


## Εξωτερικοί σύνδεσμοι

Κατηγορία:Ρώσοι επαναστάτες
Κωνσταντίνος Καμπάς

Ο **Κωνσταντίνος Καμπάς** (Μεσσήνη, 1883 - Αθήνα, 1958) υπήρξε Έλληνας δημοσιογράφος και πολιτικός. Σπούδασε νομικά στο Πανεπιστήμιο της Αθήνας και εργάστηκε ως δημοσιογράφος στην εφημερίδα "Εμπρός". Κατά τον Πρώτο Παγκόσμιο Πόλεμο διορίστηκε στο υπουργείο Υγιεινής και Περιθάλψεως, του οποίου υπήρξε επί μακρόν γενικός διευθυντής.
Στις 11 Απριλίου 1945 διορίστηκε υπηρεσιακός υφυπουργός Υγιεινής και Κοινωνικής Πρόνοιας. Παρέμεινε υφυπουργός μέχρι τις 22 Νοεμβρίου 1945.

Πέθανε το 1958.

## Πηγές


Κατηγορία:Έλληνες υφυπουργοί Υγιεινής
Κατηγορία:Έλληνες δημοσιογράφοι του 19ου αιώνα
Αλεξάντερ Λουκόμσκι

Ο **Αλεξάντερ Σεργκέγιεβιτς Λουκόμσκι** (10 Ιουλίου 1868 – 25 Ιανουαρίου 1939, Παρίσι) ήταν Ρώσος στρατιωτικός διοικητής, Γενικό Επιτελείο, Αντιστράτηγος (Απρίλιος 1916). Πολέμησε για τον Αυτοκρατορικό Ρωσικό Στρατό κατά τον Α΄ Παγκόσμιο Πόλεμο και ήταν ένας από τους οργανωτές του Εθελοντικού στρατού κατά τον Ρωσικό Εμφύλιο Πόλεμο. Ο Λουκόμσκι αποφοίτησε από Ινστιτούτο Μηχανολογίας Νικολάγιεφ ως στρατιωτικός μηχανικός, τώρα Στρατιωτικό μηχανολογικό-τεχνικό πανεπιστήμιο.

## Παραπομπές


## Πηγές
*

## Εξωτερικοί σύνδεσμοι
* 

Κατηγορία:Ρώσοι στρατιωτικοί
Κατηγορία:Ρώσοι μηχανικοί
Brass and the Blues

***Brass and the Blues*** είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε στις 26 Οκτωβρίου του 1966 μέσω της δισκογραφικής εταιρείας "Chess Records".

Η ηχογράφηση του πραγματοποιήθηκε τον Ιούνιο του 1966 στο "Ter Mar Recording Studio" του Σικάγου, με παραγωγούς τους Τζορτζ Μπαρτζ και Ραλφ Μπέις. Η φωτογραφία του εξωφύλλου είναι δουλειά του Ντον Μπρόνσταϊν, όπως και πολλών από τις κυκλοφορίες του Waters.

Το "*Brass and the Blues*" ήταν το τρίτο στούντιο άλμπουμ του καλλιτέχνη και ήλθε ως προσπάθεια της "Chess" να δώσει ώθηση στις νέες ηχογραφήσεις του, μετά την κυκλοφορία της συλλογής "*[[The Real Folk Blues]]*" λίγους μήνες νωρίτερα. Σε αυτό τον δίσκο, η εταιρεία προσπάθησε να αλλάξει το ύφος του Waters, με την προσθήκη πνευστών οργάνων και πολλών σόουλ επιρροών, στο στυλ του B. B. King.

## Τραγούδια του δίσκου

## Οι μουσικοί
Οι μουσικοί οι οποίοι ηχογράφησαν τα κομμάτια του "*Brass and the Blues*" ήταν οι εξής:

* **[[Μάντι Γουότερς]]** - φωνητικά, κιθάρα
* **Σάμι Λόχορν** - κιθάρα
* **Τζέιμς Μάντισον** - κιθάρα
* **Κάλβιν Τζόουνς** - μπάσο
* **Τζέιμς Κότον** - φυσαρμόνικα
* **[[Ότις Σπαν]]** - πιάνο
* **Πάιντοπ Πέρκινς** - πλήκτρα
* **Τζιν Μπάρτζ** - σαξόφωνο
* **Γουίλι Σμιθ** - τύμπανα

## Παραπομπές


## Πηγές
* Brass and the Blues - Muddy Waters | Songs, Reviews, Credits | AllMusic
* Muddy Waters - Muddy, Brass & The Blues at Discogs
* Brass and the Blues by Muddy Waters | MTV 

Κατηγορία:Δισκογραφία του Muddy Waters
Κατηγορία:Άλμπουμ του 1966
Βλάντισλαβ Κλεμπόφσκι

Ο **Βλάντισλαβ Ναπολεόνοβιτς (Βλαντιμίρ Νικολάγιεβιτς) Κλεμπόφσκι** (Ρωσικά:Владислав Наполеонович (Владимир Николаевич) Клембовский, 28 Ιουνίου 1860, Κυβερνείο Μόσχας – 19 Ιουλίου 1921) ήταν Ρώσος στρατιωτικός διοικητής κατά την διάρκεια του Α΄ Παγκοσμίου Πολέμου.

Ο Αλέξανδρος Κερένσκι, επικεφαλής της Ρωσικής Προσωρινής Κυβέρνησης μετά την ανατροπή του Τσάρου, τον διόρισε Ανώτατο Αρχιστράτηγο του Ρωσικού Στρατού τον Αύγουστο του 1917, αντικαθιστώντας τον Λαβρ Κορνίλοφ. 

## Διοικήσεις
*06.12.1915 – 30.01.1916:  5η Στρατιά
*25.10.1916 – 20.12.1916:  11η Στρατιά
*01.06.1917 – 29.08.1917:  Βόρειο Μέτωπο

## Παραπομπές


## Δείτε επίσης
*
*
*

Κατηγορία:Ρώσοι στρατιωτικοί
Κατηγορία:Ρωσική Προσωρινή Κυβέρνηση
Εξέγερση Κερένσκι-Κρασνόφ

Η **εξέγερση Κερένσκι-Κρασνόφ** ήταν μια προσπάθεια από τον Αλέξανδρο Κερένσκι να ανακτήσει την εξουσία, αφού οι Μπολσεβίκοι ανέτρεψαν την Προσωρινή Κυβέρνησή του στην Πετρούπολη.

Μετά την Οκτωβριανή Επανάσταση ο Κερένσκι εγκατέλειψε την Πετρούπολη και πήγε στο Πσκοφ, όπου συγκέντρωσε στρατεύματα πιστά στον σκοπό του σε μια προσπάθεια να ανακαταλάβει την πρωτεύουσα. Διόρισε τον Πιότρ Κρασνόφ να ηγηθεί αυτού του στρατού. Επίσης μαθητές από τις στρατιωτικές σχολές, η λεγόμενη ανταρσία των Γιούνκερ, υποστήριξαν τον Κερένσκι στην προσπάθειά του να ανακτήσει τον έλεγχο της κυβέρνησης. Τα στρατεύματά του κατέλαβαν με επιτυχία το Τσάρσκοε Σελό, αλλά την επόμενη ημέρα ηττήθηκαν στο Πούλκοβο. Η αποτυχία της εξέγερσης ανάγκασε τον Κερένσκι να πάει στην εξορία, και να βρει τελικά καταφύγιο στη Γαλλία και στη συνέχεια στις Ηνωμένες Πολιτείες.

## Δείτε επίσης
*

Κατηγορία:Ρωσική Επανάσταση
Ανταρσία των Γιούνκερ

Η **ανταρσία των Γιούνκερ** (Ρωσικά:Юнкерский мятеж) ήταν μια αντεπαναστατική ανταρσία των μαθητών των σχολών Γιούνκερ κατά των Μπολσεβίκων στην Πετρούπολη τον Οκτώβριο του 1917.

Στις 29 Οκτωβρίου (11 Νοεμβρίου) του 1917, οι μαθητές των σχολών Γιούνκερ στην Πετρούπολη εξεγέρθηκαν κατά των Μπολσεβίκων υπό την ηγεσία της Επιτροπής για την Σωτηρία της Πατρίδας και της Επανάστασης (Комитет спасения родины и революции), που οργανώθηκε από τους Δεξιούς Εσέρους. Ο στόχος της ανταρσίας ήταν να υποστηρίξει την εξέγερση Κερένσκι-Κρασνόφ (26-31 Οκτώβριου 1917). Οι επαναστάτες μαθητές ήθελαν να καταλάβουν το τηλεφωνικό κέντρο της πόλης, το Φρούριο Πέτρου και Παύλου και το Σμόλνι, και να συλλάβουν την Σοβιετική κυβέρνηση μαζί με τους ηγέτες των Μπολσεβίκων.

Στις 29 Οκτωβρίου, περίπολος της Ερυθροφρουράς σταμάτησε και έκανε έλεγχο σε έναν από τους ηγέτες της εξέγερσης των Γιούνκερ, κάποιον Eser A. A. Bruderer, ο οποίος είχε το σχέδιο της εξέγερσης μαζί του. Ο πρώην διοικητής της στρατιωτικής περιοχής (Okrug) της Πετρούπολης Συνταγματάρχης Γκ. Π. Πολκόβνικοβ ανακήρυξε τον εαυτό του διοικητή του λεγόμενου “στρατού σωτηρίας” και διέταξε την φρουρά του να μην εκτελεί τις διαταγές που προέρχονται από την Στρατιωτική Επαναστατική Επιτροπή της Πετρούπολης (ΣΕΕΠ), να συλλάβει τους επιτρόπους (κομισάριους) και να στείλει εκπροσώπους από όλες τις στρατιωτικές μονάδες στην Σχολή Μηχανικών Νικολαγιεβσκόγιε (γνωστή ως το Φρούριο του Μηχανικού), την έδρα των αρχηγών της ανταρσίας. Οι Γιούνκερς της Σχολής Μηχανικών Νικολαγιεβσκόγιε κατέλαβαν το Mikhailovsky Manege, έκλεψαν έναν αριθμό θωρακισμένων οχημάτων, κατέλαβαν το τηλεφωνικό κέντρο της πόλης, έκοψαν το ρεύμα στο Σμόλνι, κατέλαβαν το Ξενοδοχείο Αστόρια, και άρχισαν να αφοπλίζουν τους Ερυθροφρουρούς και τους επαναστάτες στρατιώτες. Οι μαθητές της Στρατιωτικής Σχολής Βλαντιμίρσκογιε αφόπλισαν τους φρουρούς του σχολείου και συνέλαβαν κάποιους επιτρόπους της ΣΕΕΠ. Στις 8,30 π.μ. της 29ης Οκτωβρίου, οι ηγέτες της ανταρσίας των Γιούνκερ έστειλαν τηλεγραφήματα σε όλη την Πετρούπολη, αναγγέλλοντας την επιτυχία της στάσης και ζητώντας την σύλληψη των επιτρόπων της ΣΕΕΠ και την συγκέντρωση των στρατιωτικών μονάδων που συμμετείχαν, στη Σχολή Μηχανικών Νικολαγιεβσκόγιε.

Η επαναστατική φρουρά της Πετρούπολης, ωστόσο, αρνήθηκε να υποστηρίξει την ανταρσία. Η ΣΕΕΠ έκανε έκκληση στους πολίτες της Πετρούπολης και ανακοίνωσε την κατάσταση πολιορκίας. Ως τις 11 π.μ. της 29ης Οκτωβρίου, οι Ερυθροφρουροί και οι επαναστάτες στρατιώτες είχαν ανακτήσει τον έλεγχο του τηλεφωνικού κέντρου και περικύκλωσαν του Φρούριο του Μηχανικού. Οι περισσότεροι από τους Γιούνκερς έφυγαν, αλλά εκείνοι που έμειναν θα αφοπλίζονταν μέχρι τις 17.00 και θα στέλνονταν στο Φρούριο Πέτρου και Παύλου.

## Σημειώσεις


Κατηγορία:Ρωσική Επανάσταση
Κατηγορία:Αντικομμουνισμός
Γιουνκερ
Όλγκα Ρομανόφσκαγια

Η **Όλγκα Σεργκέγεβνα Ρομανόφσκαγια** (ουκρανικά: Ольга Сергіївна Романовська, ρωσικά: Ольга Сергеевна Романовская) (γεννήθηκε 22 Ιανουαρίου 1986) είναι Ουκρανή τραγουδίστρια, ηθοποιός, τηλεοπτική παρουσιάστρια, μοντέλο και πρώην μέλος του ρωσο-ουκρανικού γυναικείου συγκροτήματος ΒΙΑ Γκρα (ρωσικά: ВИА Гра, Ουκρανικά: ВІА Гра). Από το 2016 η Όλγα Ρομανόφσκαγια παρουσιάζει το πρόγραμμα «*Revizorro*» στο κανάλι «Pyatnitsa!» («Παρασκευή!»).

## Καριέρα

### ВИА Гра
Η Όλγκα ήταν τραγουδίστρια στο Ρωσο-Ουκρανικό συγκρότημα **ВИА Гра**, από την περίοδο (2006-2007), συνέχισε σόλο καριέρα από το 2007 και έπειτα.Οι VIA Gra είναι υπό τη διεύθυνση του Κονσταντίν Μελάτζε. Οι VIA Gra τραγουδούν στα ρώσικα και, σε σπάνιες περιπτώσεις, στα αγγλικά.

### Μέλη ВИА Гра

### Timeline

TimeAxis = orientation:horizontal format:yyyy
ImageSize = width:800 height:500
PlotArea = width:700 height:450 bottom:20 left:20

Colors =
  id:canvas value:rgb(0.97,0.97,0.97)
  id:grid1  value:rgb(0.86,0.86,0.86)
  id:grid2  value:gray(0.8)
  id:bars   value:rgb(0.96,0.96,0.6)

BackgroundColors = canvas:canvas

Period     = from:2000 till:2014
ScaleMajor = unit:year increment:1 start:2000 gridcolor:grid1

BarData=
  barset:Groupmembers

PlotData=

# set defaults
  width:25 fontsize:M textcolor:black align:left anchor:from shift:(10,-4) color:bars

  barset:Groupmembers

  from:2000.71 till:2003.12 text:"Αλιόνα Βίνιτσκαγια"
  from:2000.71 till:2002.42 text:"Ναντιέζντα Γκρανόφσκαγια
  from:2002.91 till:2006.12 text:"Ναντιέζντα Γκρανόφσκαγια
  from:2009.17 till:2011.90 text:"Ναντιέζντα Γκρανόφσκαγια
  from:2002.42 till:2002.91 text:"Τατιάνα Νάϊνικ" 
  from:2002.45 till:2004.52 text:"Άννα Σεντοκόβα" 
  from:2003.12 till:2007.59 text:"Βέρα Μπρέζνιεβα" 
  from:2004.53 till:2004.77 text:"Σβετλάνα Λομποντά"
  from:2004.77 till:2012.70 text:"Αλμπίνα Τζαναμπάγεβα"
  from:2006.12 till:2006.39 text:"Χριστίνα Κοτς-Γότλιμπ"
  from:2006.4 till:2007.41 text:"Όλγκα Ρομανόφσκαγια"
  from:2007.43 till:2009.17 text:"Μεσέντα Μπαγκαουντίνοβα"
  from:2008.31 till:2010.31 text:"Τατιάνα Κοτόβα"
  from:2010.31 till:2012.70 text:"Γιέβα Μπουσμινά"
  from:2011.90 till:2012.64 text:"Σάντα Δημόπουλος"
  from:2013.1 till:end text:"Μίσα Ρομάνοβα"
  from:2013.1 till:end text:"Έρικα Γκέρτσεκ"
  from:2013.1 till:end text:"Αναστασία Κοζέβνικοβα"
  

### Μέλη σε λίστα
***[[Έρικα Γκέρτσεκ]]***  (2013-σήμερα)  ***[[Μίσα Ρομάνοβα]]***  (2013-σήμερα)  ***[[Αναστασία Κοζεβνίκοβα]]***  (2013-σήμερα)Αλιόνα Βίνιτσκαγια (2000-2003)***[[Ναντιέζντα Γκρανόφσκαγια]]*** (2000-2002)(2002-2006)(2009-2011)Τετιάνα Νάϊνικ (2002)***[[Άννα Σεντοκόβα]]*** (2002-2004)***[[Βέρα Μπρέζνιεβα]]*** (2003-2007)Σβετλάνα Λομποντά (2004) Αλμπίνα Τζαναμπάγεβα (2004-2012) Χριστίνα Κοτς-Γότλιπ(2006) ***Όλγα Ρομανόφσκαγια***(2006-2007)Μεσέντα Μπαγκαουντίνοβα (2007-2009) Τατιάνα Κοτόβα (2008-2010) Σάντα Δημόπουλος (2011-2012) Γιέβα Μπουσμινά(2010-2012).

## Προσωπική ζωή
Η Όλγκα Ρομανόφσκαγια έχει δύο παιδιά.

## Παραπομπές


## Εξωτερικοί σύνδεσμοι

*Επίσημος ιστότοπος

Κατηγορία:Ουκρανές τραγουδίστριες
Κατηγορία:Ουκρανές ηθοποιοί
Κατηγορία:Ουκρανές μοντέλα
Κόμμα Επαναστατικού Κομμουνισμού

Το **Κόμμα Επαναστατικού Κομμουνισμού** ήταν ένα πολιτικό κόμμα στη Ρωσία. Δημιουργήθηκε από μια ομάδα Ναρόντνικων η οποία αποσπάστηκε από τους Αριστερούς Σοσιαλ-Επαναστάτες μετά την εξέγερση του Ιουλίου 1918 των τελευταίων. Τον Σεπτέμβριο του 1918, συγκροτήθηκαν οι ίδιοι σε κόμμα σε ένα συνέδριο στη Μόσχα. Το κόμμα υποστήριζε τη συνεργασία με το Ρωσικό Κομμουνιστικό Κόμμα (μπολσεβίκοι) και υποσχόταν στήριξη στη Σοβιετική εξουσία.

Το κόμμα εξέδωσε τη *Volya Truda* (Θέληση του Εργάτη), η οποία κυκλοφόρησε σαν καθημερινή εφημερίδα από τις 14 Σεπτεμβρίου ως τις 4 Δεκεμβρίου 1918. Από τις 29 Δεκεμβρίου 1918, η καθημερινή εφημερίδα αντικαταστάθηκε από ένα περιοδικό με τον ίδιο τίτλο.

Ο Λένιν έβλεπε το πρόγραμμά τους σαν απομεινάρι της πλατφόρμας του Ναρόντνικου ουτοπισμού, μπερδεμένο και εκλεκτικό. Ενώ αναγνωρίζει ότι η Σοβιετική διακυβέρνηση δημιούργησε προϋποθέσεις για τη δημιουργία ενός σοσιαλιστικού συστήματος, το κόμμα αρνήθηκε την αναγκαιότητα της προλεταριακής δικτατορίας κατά τη μεταβατική περίοδο από τον καπιταλισμό στον σοσιαλισμό. Καθ’ όλη την ύπαρξή του, ορισμένες από τις ομάδες του απομακρύνθηκαν από το κόμμα. Κάποιες από αυτές εντάχθηκαν στο Ρωσικό Κομμουνιστικό Κόμμα (Μπολσεβίκοι) (όπως οι Α. Κολεγκάγιεφ, Α. Μπιτσένκο, Μ. Ντομπροχότοφ και άλλοι), ενώ άλλοι προσχώρησαν στους Αριστερούς Σοσιαλ-Επαναστάτες. Σε δύο εκπροσώπους του Κόμματος του Επαναστατικού Κομμουνισμού επετράπη να παρακολουθήσουν το Δεύτερο Συνέδριο της Κομιντέρν, με δικαίωμα λόγου, αλλά χωρίς ψήφο. Τον Σεπτέμβριο του 1920, μετά την απόφαση του Συνεδρίου ότι πρέπει να υπάρχει ένα ενιαίο Κομμουνιστικό Κόμμα σε κάθε χώρα, το Κόμμα Επαναστατικού Κομμουνισμού αποφάσισε να ενταχθεί στο ΡΚΚ(μπ). Τον Οκτώβριο της ίδιας χρονιάς, η Κεντρική Επιτροπή του ΡΚΚ(μπ) επέτρεψε στις οργανώσεις του Κόμματος να εγγράψουν μέλη του πρώην Κόμματος Επαναστατικού Κομμουνισμού στο ΡΚΚ(μπ).

## Πηγές
*
*

Κατηγορία:Πολιτικά κόμματα της Ρωσικής Επανάστασης
Κατερίνα Μπρεσκόφσκι

Η **Κατερίνα Μπρεσκόφσκι** (πραγματικό όνομα Εκατερίνα Κονσταντίνοβα Μπρέσκο – Μπρεσκόφσκαγια, Ρωσικά: Екатерина Константиновна Брешко-Брешковская, 13 Ιανουαρίου 1844 – 12 Σεπτεμβρίου 1934) ήταν μια Ρωσίδα σοσιαλίστρια, γνωστή ως **Μπάμπουσκα**, η Γιαγιά της Ρωσικής Επανάστασης.

## Επαναστατική ζωή
Έφυγε από το σπίτι της σε ηλικία 26 ετών για να ενταχθεί στους οπαδούς του αναρχικού Μιχαήλ Μπακούνιν στο Κίεβο. Σαν επαναστάτρια Ναρόντνικ, φυλακίστηκε το 1874 στην Κατόργκα και εξορίστηκε στη Σιβηρία το 1878, κατά την οποία της πήρε συνέντευξη ο Τζορτζ Κέναν, ένας δημοσιογράφος που εργαζόταν για το περιοδικό *Century*, μαζί με τον καλλιτέχνη Τζορτζ Α. Φροστ, ο Κέναν αργότερα θα πει: “Όλα τα πρότυπά μου για το θάρρος, τη γενναιότητα, και την ηρωική αυτοθυσία έχουν φτάσει στο ανώτατο σημείο για πάντα, και έφτασαν από το χέρι μιας γυναίκας”. Μετά την απελευθέρωσή της το 1896, δημιούργησε μια Σοσιαλ-Επαναστατική ομάδα και βοήθησε να οργανωθεί το Σοσιαλ-Επαναστατικό Κόμμα το 1901.

Διέφυγε στην Ελβετία και στις ΗΠΑ το 1900. Μετά την επιστροφή της στην Αυτοκρατορική Ρωσία το 1905, συνελήφθη και εξορίστηκε πάλι στη Σιβηρία. Μετά τη Φεβρουαριανή Επανάσταση του 1917, οι πολιτικοί κρατούμενοι αφέθηκαν ελεύθεροι, και στην Μπρεσκόφσκι δόθηκε θέση στην κυβέρνηση του Αλέξανδρου Κερένσκι. Όταν οι Μπολσεβίκοι οργάνωσαν την Οκτωβριανή Επανάσταση, η Μπρεσκόφσκι αναγκάστηκε και πάλι να φύγει. Απεβίωσε στην Τσεχοσλοβακία.

Ο γιός της Νικολάι Μπρέσκο-Μπρεσκόφσκι έγινε συγγραφέας.

## Μεταφρασμένα στα Αγγλικά
* from Archive.org
*

## Παραπομπές


## Εξωτερικοί σύνδεσμοι

*(Russian) Breshko-Breshkovskaya's biography in the Historia est magistra vitae and the Commonwealth literary projects.

Κατηγορία:Ρώσοι ευγενείς
Κατηγορία:Ρώσοι επαναστάτες
Νάκος Πανουργιάς

Ο **Νάκος Πανουργιάς** ή **Ιωάννης Πανουργιάς** (1801-1863) ήταν αγωνιστής του 1821. Γεννήθηκε και πέθανε στην Άμφισσα

## Βιογραφία
Ο Νάκος Πανουργιάς ήταν γυιός του αρματολού  Πανουργιά. Πήρε μέρος στις μάχες των Βασιλικών, της Άμπλιανης και της Βόργιαννης. Με αρχηγό τον Γκούρα, τον Δεκέμβριο του 1824, πήγε στην Κόρινθο για να υποστηρίξει την κυβέρνηση Κουντουριώτη στη διαμάχη της με τους Πελοποννήσιους οπλαρχηγούς και τον Κολοκοτρώνη (βλ. Ελληνικός Εμφύλιος 1823 - 1825}. Τον Νοέμβριο του 1826 συμμετείχε στη μάχη της Αράχωβας και το 1829 στη μάχη της Πέτρας. Τη διάρκεια της κυβέρνησης Καποδίστρια αλλά και της βασιλείας του Όθωνα ανέλαβε ανώτατα στρατιωτικά αξιώματα. Το 1826 με 1827 συνεκστράτευσε μαζί με τον Καραϊσκάκη στην Στερεά Ελλάδα Στον Κριμαϊκό πόλεμο του 1854 ήταν επικεφαλής μικρού στρατιωτικού τμήματος το οποίο εισέβαλε στην τουρκοκρατούμενη τότε Θεσσαλία, αλλά απέτυχε.

Ήταν παντρεμένος με την Μαρία Γεωργίου Δυοβουνιώτη και είχαν αποκτήσει έναν γιό τον Πανουργιά Πανουργιά.

## Παραπομπές


## Εξωτερικές πηγές
*''Πανουργιάδες - Η ιστορία μιας οικογένειας από τα χρόνια της Ελληνικής Επανάστασης του 1821'', τομ. 1ος, εκδ Ίκαρος, 2012
*Π. Πανουργιάς, ''Η μάχη στην Αγία Μαρίνα της Ρούμελης στα 1822'' 

## Πηγές - Βιβλιογραφική αναφορά
* Πηγή εικονογράφησης: Βιβλιοθήκη Κ.Θ. Δημαρά
* Γούδας Αναστάσιος, *Βίοι Παράλληλοι των επί της αναγεννήσεως της Ελλάδος διαπρεψάντων ανδρών*, Αθήνα

Κατηγορία:Αγωνιστές του 1821
Η Ναυμαχία του Τραφάλγκαρ (πίνακας)

***Η Ναυμαχία του Τραφάλγκαρ*** (***The Battle of Trafalgar***) είναι ελαιογραφία, η οποία δημιουργήθηκε το 1824 από τον Ουίλλιαμ Τέρνερ. Ο πίνακας ζητήθηκε από τον Γεώργιο Δ΄ για την Βαμμένη Αίθουσα στο *Greenwich*, ως ένα κρεμαστό κόσμημα (κολιέ) για του *Louthebourg* «Τη δράση του Λόρδου Χάου *(Lord Howe)*» ή «την Ένδοξη Πρώτη Ιουνίου». Δείχνει το πλοίο του Βασιλικού Ναυτικού Βίκτορυ (όπου το *Victory* μεταφραζόμενο, σημαίνει Νίκη) *(HMS Victory)* στη Ναυμαχία του Τραφάλγκαρ. Ήταν αμφιλεγόμενος εκείνη την εποχή, δεδομένου ότι δεν θεωρήθηκε ότι είναι ιστορικά ακριβής. Ο Τέρνερ επέλεξε να συνδυάσει γεγονότα από διάφορες στιγμές της ναυμαχίας:

* Το περίφημο σήμα του Λόρδου Νέλσον («Η Αγγλία περιμένει από τον καθένα σας να επιτελέσει το καθήκον του» - *(«England expects that every man will do his duty»)*) ανεμίζει από το πλοίο *Victory* (11:50). Ο Ουίλλιαμ Τέρνερ παρουσιάζει τις σημαίες σημάτων να ανεμίζουν από τον κύριο ιστό, αν και στην πραγματικότητα θα έπρεπε να είχαν ανεμίσει από τον ιστό της πρύμης και αντικαταστάθηκαν με το σινιάλο: «εμπλακείτε πιο στενά με τον εχθρό» *(«engage the enemy more closely»)*, όταν άρχισε η μάχη.
* Ο άνω-προωραίος ιστός πέφτει (13:00).
* Ο Αχιλλεύς *(Achille)*, φλέγεται στο βάθος (αργά το απόγευμα).
* Ο Επίφοβος *(Redoutable)*, βυθίζεται σε πρώτο πλάνο (την επομένη ημέρα).

## Σημειώσεις


## Παραπομπές σημειώσεων


## Βιβλιογραφία
* Tracy, Nicholas. *Nelson's Battles: The Art of Victory in the Age of Sail*.  Chatham Publishing, 1996. (p 194)
* Geoffrey Quilley, 'The Battle of the Pictures: Painting the History of Trafalgar', in David Cannadine (ed.), *Trafalgar in History: A Battle and its Afterlife*, (London: Macmillan, 2006), pages 121-138

## Εξωτερικοί σύνδεσμοι
*  Description page at the National Maritime Museum website.

Κατηγορία:Πίνακες του 1824
Κατηγορία:Πίνακες του Ουίλλιαμ Τέρνερ
Κατηγορία:Οράτιος Νέλσον
Κατηγορία:Πίνακες με ναυμαχίες
Κατηγορία:Πίνακες του Εθνικού Ναυτικού Μουσείου του Γκρήνουιτς
Κατηγορία:Δωρεές από τη Βασιλική Συλλογή
Κατηγορία:Ναυμαχία του Τραφάλγκαρ
You'll Never Walk Alone

200px|μικρογραφία|δεξιά|Οι πύλες που οδηγούν στην έδρα της Λίβερπουλ Φ.Κ με την επιγραφή «You'll Never Walk Alone».

Το **You'll Never Walk Alone** είναι τραγούδι που γράφτηκε το 1945 από τους Αμερικανούς συνθέτες Ρίτσαρντ Ρότζερς και Όσκαρ Χάμμερσταϊν Β' για το μουσικό «Carousel». Το τραγούδι έγινε διάσημο σ' αρκετές ευρωπαϊκές χώρες, με αποτέλεσμα αρκετές ποδοσφαιρικές ομάδες, με κύρια την Λίβερπουλ ΦΚ, να θεωρούν το τραγούδι ως ύμνο της ομάδας τους.

## Ιστορία

Το τραγούδι γράφτηκε από τους Ρίτσαρντ Ρότζερς και Όσκαρ Χάμερσταϊν Β' για το musical «Carousel» (1945) μέσα σε τραγικές συνθήκες: πέθανε ο καλύτερος φίλος του συνθέτη και στην κηδεία του γράφτηκε αυτό το τραγούδι. Το τραγούδι εκτελέστηκε από αρκετούς διάσημους τραγουδιστές, όπως ο Φρανκ Σινάτρα, ο Μάριο Λάντσα, ο Έλβις Πρίσλεϊ, ο Αντρέα Μποτσέλι και άλλοι.

Στις αρχές της δεκαετίας του 1960, το τραγούδι εκτελέστηκε από το μουσικό συγκρότημα Gerry & The Pacemakers. Στις 26 Οκτωβρίου 1963 κατέλαβε την πρώτη θέση στα charts της Μεγάλης Βρετανίας και έμεινε εκεί για τέσσερις εβδομάδες. Σύντομα, το τραγούδι έγινε ύμνος της ποδοσφαιρικής ομάδας της Λίβερπουλ, οι οπαδοί της οποίας εκτελούν το τραγούδι στην αρχή και στο τέλος κάθε αγώνα. Η επιγραφή «You'll Never Walk Alone» προστέθηκε στο έμβλημα της ομάδας καθώς και στις πύλες που οδηγούν στο Στάδιο Anfield. Χάρη στις καλές σχέσεις των οπαδών της Λίβερπουλ με ξένες ομάδες (όπως η Σέλτικ και η Μπορούσια Ντόρτμουντ), το τραγούδι μεταδόθηκε σε πολλές χώρες.

**Ύμνος Λίβερπουλ**

When you walk through a storm

Hold your head up high

And don't be afraid of the dark

At the end of a storm

There's a golden sky

And the sweet silver song of a lark

Walk on through the wind

Walk on through the rain

Though your dreams be tossed and blown

Walk on, walk on

With hope in your heart

And you'll…

## Εξωτερικοί σύνδεσμοι
*

Κατηγορία:Λίβερπουλ Φ.Κ.
Κατηγορία:Ποδοσφαιρικοί ύμνοι και τραγούδια
Κατηγορία:Τραγούδια του 1945
Κατηγορία:Singles του 1964
Κατηγορία:Τραγούδια διαμαρτυρίας
Κατηγορία:Singles του 2020
Σκάκι μεγάλης πολιορκίας

Το **Σκάκι μεγάλης πολιορκίας** (διεθνώς: *Bigsiege Chess*) είναι παραλλαγή του σκακιού, που εφευρέθηκε στις αρχές της δεκαετίας του 2000 από τον Τσαρλς Τζίλμαν (Charles Gilman).

## Περιγραφή
Αυτή η παραλλαγή είναι εμπνευσμένη από δύο ήδη υπάρχουσες παραλλαγές, το *Σκάκι πολιορκίας του Καράκους* (*Karakus' Besiege Chess* του Κ. Λ. Καράκους) και το Διπλό σκάκι (*Double Chess* του Ντέιβιντ Σορτ), οι οποίες περιλαμβάνουν δύο σετ κομματιών της Διεθνούς Σκακιστικής Ομοσπονδίας (FIDE) με σχέση βασιλιά προς βασίλισσες ένας προς τρεις. Η προκύπτουσα παραλλαγή παίζεται σε σκακιέρα διαστάσεων 16×16 (τετραπλή σκακιέρα) και συνδυάζει ταυτόχρονα όλες τις ιδέες των προηγούμενων παραλλαγών, ενώ χρησιμοποιεί τέσσερα σετ κομματιών της FIDE, αντικαθιστώντας τα ζεύγη των τριών επιπλέον βασιλιάδων με ζεύγη καρδιναλίων, στραταρχών και άσσων.

### Επιπλέον κομμάτια
Τα επιπλέον κομμάτια στην παραλλαγή αυτή είναι:
* 30px Ο άσσος (*Ace*) συνδυάζει τις δυνάμεις της βασίλισσας και του ίππου.
* 30px Ο στρατάρχης (*Marshal*) συνδυάζει τις δυνάμεις του πύργου και του ίππου.
* 30px Ο καρδινάλιος (*Cardinal*) συνδυάζει τις δυνάμεις του αξιωματικού και του ίππου.

Ο συνδυασμός των κινήσεων των κομματιών σε συμβατική σκακιέρα:

### Κανόνες
Ισχύουν οι κανόνες από το συμβατό σκάκι για την αρχική διπλή κίνηση των πιονιών και το πάρσιμο εν διελεύσει, καθώς και η προαγωγή. Ισχύει ομοίως το ροκέ με τους εσωτερικούς πύργους, ενώ με τους εξωτερικούς διαφέρει, καθώς ο βασιλιάς κινείται τέσσερα τετράγωνα προς τον πύργο, ο οποίος μεταφέρεται στο τετράγωνο που έκανε το τρίτο βήμα ο βασιλιάς. Το σαχ, το ματ και το πατ γίνονται όπως συνηθίζεται.

## Παραπομπές


Κατηγορία:Σκακιστικές παραλλαγές
Ιωάννα Κουτσουράδη

Η  **Ιωάννα Κουτσουράδη** τούρκικα *İoanna Kuçuradi*, (γενν. 4 Οκτωβρίου 1936) είναι Ελληνίδα φιλόσοφος, πρόεδρος της Φιλοσοφικής Εταιρίας της Τουρκίας και τακτική καθηγήτρια του Πανεπιστημίου Μαλτεπέ της Κωνσταντινούπολης.

## Βιογραφικό
Ελληνικής καταγωγής (Ρωμιά), η Ιωάννα Κουτσουράδη γεννήθηκε στην Κωνσταντινούπολη. Αφού τελείωσε το Ζάππειο Παρθεναγωγείο Κωνσταντινουπόλεως το 1954, σπούδασε φιλοσοφία στο Πανεπιστήμιο της Κωνσταντινούπολης, από όπου πήρε το πτυχίο της το 1959. Πήρε το διδακτορικό της από το ίδιο Πανεπιστήμιο το 1965. Η Κουτσουράδη εργάστηκε ως βοηθός καθηγητού στο πανεπιστήμιο που σπούδασε και στο Πανεπιστήμιο Ατατούρκ του Ερζερούμ.

Υπήρξε ιδρυτής και επικεφαλής του Τμήματος Φιλοσοφίας στο Πανεπιστήμιο Χασετέπε της Άγκυρας, όπου επίσης δίδαξε ως καθηγήτρια της Φιλοσοφίας. Από το 1997 ως το 2005 η Κουτσουράδη ήταν ιδρυτική διευθύντρια του Κέντρου Ερεύνης και Εφαρμογής της Φιλοσοφίας των Ανθρωπίνων Δικαιωμάτων στο Πανεπιστημίο Χασετέπε. Επίσης κατέχει την έδρα της Φιλοσοφίας της UNESCO από το 1998. Από το 2006, διδάσκει φιλοσοφία και εκτελεί καθήκοντα διευθύντριας του Κέντρου Ερεύνης και Εφαρμογής των Ανθρωπίνων Δικαιωμάτων στο Πανεπιστήμιο Μαλτεπέ.

## Θέσεις
Η Κουτσουράδη κατέχει την έδρα της UNESCO της Φιλοσοφίας των Ανθρωπίνων Δικαιωμάτων από το 1998 στο Πανεπιστήμιο Χασετέπε και από το 2009 στο Πανεπιστήμιο Μαλτεπέ. 

Επίσης, είναι διευθύντρια του Κέντρου Ερεύνης και Εφαρμογής των Ανθρωπίνων Δικαιωμάτων στο Πανεπιστήμιο Μαλτέπε. Εργάστηκε στο Πανεπιστήμιο της Κωνσταντινούπολη, στο Πανεπιστήμιο Ατατούρκ, στα Πανεπιστήμια Χασετέπε και Γεντιτέπε από το 1959.

## Τίτλοι
* Μετάλλιο Γκαίτε (1996)
* Επίτιμη διδάκτορας του Πανεπιστημίου Κρήτης (1996)
* Βραβείο Τουρκικής Ακαδημίας Επιστημών (1996)
* Βραβείο Επιστημονικού Επιτεύγματος του Πανεπιστημίου Χασετέπε (Ακαδημαϊκές χρονιές 1994-1995 και  1995–1996)
* Επίτιμη διδάκτορας Πανεπιστημίου «Ρικάρντο Πάλμα», Λίμα, Περού (2000)
* Βραβείο Ελευθερίας του Τύπου από την Ένωση Δημοσιογράφων Τουρκίας (2000)
* Μέγας Σταυρός Αξίας της Ομοσπονδιακής Δημοκρατίας της Γερμανίας (2001)
* Βραβείο UNESCO Εκπαίδευσης Ανθρωπίνων Δικαιωμάτων (2002)
* Διακεκριμένη Επισκέπτρια της Πόλης της Αβάνα (2002)
* Βραβείο Επιστημονικού Επιτεύγματος Μουσταφά Ν. Παρλάρ (2003)
* Μετάλλιο Αριστοτέλης της UNESCO (2003)
* Βραβείο Ιατρικού Συλλόγου Ντιγιαρμπακίρ για την Ειρήνη, τη Φιλία και τη Δημοκρατία (2004)
* Πλανητικό Βραβείο Ανθρωπιστών Φιλοσόφων του Συμβουλίου Κοσμικού Ανθρωπισμού (2005)
* Στις 25 Μαΐου 2023 αναγορεύθηκε σε επίτιμη διδάκτορα του Πανεπιστημίου Αθηνών.

## Παραπομπές


## Εξωτερικοί σύνδεσμοι
* Επίσημο website της Φιλοσοφικής Εταιρίας της Τουρκίας 

Κατηγορία:Έλληνες πανεπιστημιακοί του 20ού αιώνα
Κύπελλο Β΄ κατηγορίας πετοσφαίρισης γυναικών Κύπρου 2015-16

Το **Κύπελλο Β΄ κατηγορίας 2015-16** ήταν η 10η έκδοση του Κυπέλλου Β΄ κατηγορίας Κύπρου. Συμμετείχαν οι εννέα ομάδες της Β΄ κατηγορία 2015-16. Νικητής ήταν ο Παφιακός για πρώτη φορά στην ιστορία του.

## Α΄ φάση
Στην Α΄ φάση έγινε μονός αγώνας στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει το τελικό αποτέλεσμα του αγώνα.




## Προημιτελικά
Στην προημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν ο Παφιακός και ο ΑΠΟΚ. Το παιχνίδι διεξήχθη στις 19 Απριλίου 2016 στο Θεμιστόκλειο Αθλητικό Κέντρο στη Λεμεσό. Νικητής ήταν ο Παφιακός με σκορ 3-1 σετ (23-25, 25-21, 25-21, 25-22).

## Παραπομπές


## Πηγές
*
*

Κατηγορία:Κύπελλο Β΄ κατηγορίας Κύπρου (πετοσφαίριση γυναικών)
Κατηγορία:Πετοσφαίριση το 2015
Κατηγορία:Πετοσφαίριση το 2016
Χαρίλαος Αλετράς

Ο **Χαρίλαος Αλετράς** (1891  - 4 Μαρτίου 1964) του Γεωργίου, ήταν Έλληνας βουλευτής. 

## Βιογραφία
Σπούδασε νομικά και εργάστηκε ως δικηγόρος.Παντρεύτηκε τη Λαμπρινή Κολομβα  Αλετρα.

Αρχικά πολιτεύτηκε χωρίς να επιτυχία με την Ένωση Φιλελευθέρων στις εκλογές του 1926 (έλαβε 700 ψήφους). 
Εξελέγη βουλευτής στην Αιτωλοακαρνανία  το 1946. Το 1947 προσχώρησε στο Νέον Κόμμα του Μαρκεζίνη.

Απεβίωσε στις 4 Μαρτίου 1964 σε ηλικία 73 ετών και κηδεύτηκε στο Μεσολόγγι.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το Λαϊκό Κόμμα
Πετρωνάς Καματηρός

Ο **Πετρωνάς Καματηρός** (άκμασε τη δεκαετία 830) ήταν Βυζαντινός αξιωματούχος, ο οποίος έζησε κατά την περίοδο της βασιλείας του Αυτοκράτορα Θεόφιλου (βασίλευσε μεταξύ 829–842). Ο Πετρωνάς είναι το πρώτο ιστορικά καταγεγραμμένο μέλος της οικογένειας των Καματηρών. 

Προς το 833 ή, σύμφωνα με νεότερη χρονολόγηση, το 839, κατείχε το αξίωμα του *[[σπαθαροκανδιδάτος|σπαθαροκανδιδάτου]]* και εστάλη από τον Θεόφιλο να επιθεωρήσει την ανέγερση της Σαρκέλ. Η οχυρωμένη πόλη θα χρησίμευε ως πρωτεύουσα των Χαζάρων, οι οποίοι ήταν σύμμαχοι των Βυζαντινών. Κατά την επιστροφή του ο Πετρωνάς φέρεται να συμβούλευσε τον Αυτοκράτορα να δώσει περισσότερη προσοχή στην Κριμαία και τις πόλεις της, όπου η βυζαντινή κυριαρχία είχε εξασθενήσει. Ως απάντηση ο Θεόφιλος τον προήγαγε στο αξίωμα του *[[πρωτοσπαθάριος|πρωτοσπαθάριου]]* και τον όρισε *[[στρατηγός (Βυζάντιο)|στρατηγό]]* στη Χερσώνα, έτσι δημιουργήθηκε το ομώνυμου θέματος. Θεωρείται πιθανό ο Πετρωνάς Καματηρός να κατείχε επίσης και το αξίωμα του *[[γενικός λογοθέτης|γενικού λογοθέτη]]*, με βάση μια σφραγίδα η οποία ανευρέθηκε στη Χερσώνα.

## Πηγές
* 
* 

Κατηγορία:Βυζαντινοί διοικητές Θεμάτων
Κατηγορία:Βυζαντινοί αρχιτέκτονες
Πετρωνας
Κατηγορία:Μεσαιωνική Κριμαία
Κατηγορία:Βυζαντινοί του 9ου αιώνα
Κατηγορία:Βυζαντινοί Σπαθαροκανδιδάτοι
Χέλμουτ Μπέργκερ

Ο **Χέλμουτ Μπέργκερ** (29 Μαΐου 1944- 18 Μαΐου 2023) ήταν Αυστριακός ηθοποιός.

## Βιογραφία
Γεννήθηκε το 1944 στο Σάλτσμπουργκ της Αυστρίας. Το πραγματικό του όνομα είναι Helmut Steinberger.

Είχε σχέση για 12 χρόνια (1964–1976) με τον σκηνοθέτη Λουκίνο Βισκόντι και πρωταγωνίστησε σε αρκετές από τις ταινίες του. Στη συνέχεια είχε σχέση με την Μπιάνκα Τζάγκερ και τη Μαρίζα Μπέρενσον.

Γνώρισε μεγάλη επαγγελματική επιτυχία τις δεκαετίες του '60 και του '70, η μετέπειτα πορεία όμως δεν ήταν ανάλογη. Ο Μπέργκερ έπαιξε σε διάφορες τηλεοπτικές σειρές, μεταξύ αυτών και η *[[Δυναστεία (σειρά)|Δυναστεία]]*, αλλά στη συνέχεια ήρθε η πτώση του. Τα τελευταία χρόνια είχε κάνει καταχρήσεις και ναρκωτικά, είχε μείνει με ελάχιστα χρήματα και είχε πάρει μέρος σε ριάλιτι.

Το 1998 δημοσίευσε την αυτοβιογραφία του με τον τίτλο *Ich* (Εγώ).

Απεβίωσε στις 18 Μαΐου 2023. 

## Ενδεικτική φιλμογραφία
*1969 *[[Οι καταραμένοι (ταινία)|Οι καταραμένοι]]*
*1970 *Το πορτρέτο του Ντόριαν Γκρέι*
*1970 *Ο κήπος των Φίτζι - Κοντίνι*
*1972 *[[Το λυκόφως των θεών (ταινία)|Το λυκόφως των Θεών]]*
*1973 *Δεν μπορούμε να ζούμε με αναμνήσεις*
*1974 *[[Η γοητεία της αμαρτίας]]*
*1976 *Σαλόν Κίττυ*
*1978 *[[Η Μάχη του Μάρεθ]]*
*1982 *Θανάσιμο πάθος*
*1987 *Δίχως πρόσωπο*
*1990 *[[Ο Νονός III]]*
*1995 *[[Οι γέφυρες του Μάντισον]]*
*2004 *Honey baby*
*2014 *Yves Saint Laurent*

## Παραπομπές


Κατηγορία:Αυστριακοί ηθοποιοί
Κατηγορία:ΛΟΑΤ πρόσωπα από την Αυστρία